(જી.એન.એસ)ન્યુ દિલ્હી, નાણામંત્રી અરુણ જેટલીએ બજેટના બીજા દિવસે ફોડ પાડતાં કહ્યું છે કે વિશ્વની સૌથી મોટી આરોગ્ય વીમા યોજના સંપૂર્ણ કેશલેસ હશે અને આ રીઈમ્બર્સમેન્ટ સ્કીમ નથી. તેમણે સ્પષ્ટ કર્યું હતું કે આરોગ્ય મંત્રાલય અને નીતિ આયોગ તેની સંપૂર્ણ રૂપરેખા ઘડી રહ્યા છે અને આવતા વર્ષથી તેનો અમલ શરૂ થશે. જરૂર પડશે તો આગામી બજેટમાં વધુ ફંડ ફાળવાશે. જેટલીએ ગુરુવારે બજેટ રજૂ કરતી વખતે નેશનલ હેલ્થ પ્રોટેક્શન સ્કીમ(NHPS)ની જાહેરાત કરી હતી, જે અંતર્ગત ૧૦ કરોડ ગરીબ પરિવારોને મેડિકલ સારવાર પેટે પાંચ લાખ રૂપિયા સુધીનું વીમા કવચ મળશે. કુલ વસતીના ૪૦ ટકા લોકોને આ યોજના હેઠળ આવરી લેવાશે.